open-index/open-wikipedia-markdown huggingface dataset:
דיוויזיית המילואים ה-43 (האימפריה הגרמנית)

**דיוויזיית המילואים ה-43** (בגרמנית: **43. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה באוגוסט 1914 והתארגנה במהלך החודשיים הבאים. היא הייתה חלק מהגל הראשון של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-43 עד ה-54. הדיוויזיה פורקה ב-1918 ויחידותיה חולקו מחדש לדיוויזיות אחרות. הדיוויזיה הייתה חלק מקורפוס המילואים ה-22 וגויסה דרך מחסני המשמר הפרוסי המובחר, וכך גויסה ברחבי פרוסיה.

דיוויזיית המילואים ה-43 לחמה תחילה בחזית המערבית, נלחמה על האיסר באוקטובר-נובמבר 1914 והסתערה על דיקסמודה באמצע נובמבר. לאחר מכן היא נותרה בלוחמת חפירות לאורך האיסר עד יוני 1915. ביוני היא הועברה לחזית המזרחית. היא נלחמה במתקפת גורליצה-טרנוב, כולל קרב למברג ב-1915 וההסתערות על ברסט-ליטובסק. לאחר מכן השתתפה במערכה הסרבית. לאחר המערכה היא נשארה בעתודה עד שחזרה לחזית המערבית בפברואר 1916. לאחר מכן היא נלחמה בקרב ורדן. ביוני 1916 נשלחה הדיוויזיה שוב לחזית המזרחית כדי להתמודד עם מתקפת ברוסילוב הרוסית. כשחזרה מהחזית המזרחית לצרפת בנובמבר, היא הייתה בעתודת הצבא במשך חודש ולאחר מכן חזרה לתעלות בוורדן. באפריל 1917, היא נלחמה בקרב קרב השני על האן, הידוע גם בשם הקרב השלישי על שמפאן (ולפי הגרמנים בתור הקרב הכפול על האן ובשמפאן). הדיוויזיה נשארה בשוחות לאחר מכן, עד לנובמבר 1917, אז הועברה שוב לחזית המזרחית. לאחר שביתת הנשק בחזית המזרחית היא חזרה לגרמניה לאימון ולאחר מכן לצרפת. לאחר מכן נלחמה הדיוויזיה בסדרה של קרבות עד לפירוקה בספטמבר 1918. לפני 1918 נחשבה הדיוויזיה לדיוויזיה טובה, אך ב-1918 ולפני פירוק הדיוויזיה דירג המודיעין של בעלות הברית את הדיוויזיה כדיוויזיה מדרג שלישי.

## מפקדים
* גנרל-לויטננט אוטו פון הופמן (31 באוגוסט 1914 – 24 באוקטובר 1914)
* גנרל-לויטננט קרל שטנגר (25 באוקטובר 1914 – 6 בפברואר 1915)
* גנרל-מיור הרמן אוטו פון רונקל (7 בפברואר 1915 – 18 באוגוסט 1917)
* גנרל-מיור וילהלם תאודור קנוך (19 באוגוסט 1917 – 25 באוגוסט 1918)
* גנרל-לויטננט רודולף פון דר אוסטן (26 באוגוסט – 10 בספטמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

## הערות שוליים

43
43
RP1

**RP1** (גם: **retinitis pigmentosa 1**) הוא חלבון שבבני אדם מקודד על ידי הגן RP1. מוטציות שונות בגן זה גורמות בבני אדם למחלת ניוון הרשתית רטיניטיס פיגמנטוזה.

## פיזיולוגיה
גן זה מקודד ל. החלבון המקודד על ידי גן זה מכיל שני תחומי דו-קורטין הנקשרים ל ומווסתים פילמור מיקרו-טובולי. החלבון המקודד הוא חלבון הקשור למיקרוטובוליות של התאים קולטי האור ברשתית והוא הכרחי לפעילות גנטית תקינה של הגן. חלבון זה וחלבון אחר הספציפי לרשתית, RP1L1, ממלאים תפקידים חיוניים וסינרגיים בהשפעה על רגישות לאור ועל מורפוגנזה של המקטע החיצוני של תאי אור מסוג קנים.

## היסטוריה
גן זה נקרא בתחילה "ORP1" בשל תגובתו לרמות חמצן ברשתית אין ויוו (*in vivo)*, גן זה נקשר לאחר מכן לרטיניטיס פיגמנטוזה אוטוזומלית דומיננטית ושמו שונה ל-RP1.

## משמעות קלינית
מוטציות בגן זה גורמות לרטיניטיס פיגמנטוזה בצורת הורשה אוטוזומלית דומיננטית או אוטוזומלית רצסיבית.

## הערות שוליים

קטגוריה:גנטיקה
לוק דה טאני

**לוק דה טאני** (באנגלית: **Luke de Tany**; נפטר ב-6 בנובמבר 1282) היה אציל אנגלי. במהלך כיבוש ויילס הוביל כיבוש מוצלח של אנגלסי בשנת 1282. מאנגלסי דה טאני הוביל צבא חזק מעל מצר מנאי, שם הם הובסו ב.

## חייו
לקראת סוף מלחמת הברונים השנייה היה טאני חסיד נאמן של המלך הנרי השלישי. הוא שימש כשוטר המלכותי של טירות טיקהיל וקנארסבורו. הוא הוציא להורג כמה מורדים ברוניים שנלכדו ועברו הליך משפטי קצר. בשנת 1270 השתתף במסע הצלב התשיעי שהוביל הנסיך אדוארד. במהלך מסע הצלב שימש כאדמירל הצי.

במהלך מסע החזרה ממסע הצלב נסע טאני עם אדוארד לגסקוניה בשנת 1273. מדיניותו התוקפנית בגסקוניה הובילה לתלונות רבות, כולל מריבה עם גסטון מברן והעיר באזאס, שם נהרגו שניים מאנשי המיליציה של טאני בפברואר 1274. באמצע השנה עזב טאני את גסקוניה וחזר לאנגליה. בשנת 1278 שלח אדוארד הראשון שני אנשי סוד לגסקוניה כדי לחקור את ההאשמות נגד טאני. החקירה, שהתקיימה בין מאי לספטמבר 1278, גילתה שלמרות ששלטונו של טאני היה חמור, אך אין להאשימו בכישלון או בשחיתות.

במהלך המערכה השנייה של אדוארד נגד ויילס מונה טאני ב-18 באוגוסט 1282 למפקד הכוחות האנגלים באנגלסי. הוא תכנן להוביל צבא אנגלי דרך גשר צף מעל מצר מנאי לגוויניד'. ב-6 בנובמבר חצו טאני וצבאו את הגשר, אולם הם ספגו מארב מצד הוולשים. בקרב שלאחר מכן על מצר מנאי נהדפו הכוחות האנגלים בחזרה על הגשר. הגשר נהרס והותיר יותר מ-300 איש שנהרגו או טבעו, בהם טאני.

## לקריאה נוספת

*


## הערות שוליים

קטגוריה:נפטרים ב-1282
יאסיר אסאני

**יאסיר פאדיל אסאני** (באלבנית: **Jasir Fadil Asani**; נולד ב-19 במאי 1995) הוא כדורגלן אלבני-מקדוני המשחק בעמדת הקיצוני הימני באסתקלאל טהראן מליגת העל האיראנית ובנבחרת אלבניה.

## קריירת מועדונים

אסאני נולד בסקופיה להורים אלבנים מהעיירה בטינצ'י. הוא החל את הקריירה בענף זה במועדון הכדורגל של העיר, וארדאר סקופיה, כשערך את הופעת הבכורה שלו במדיה ב-25 באוגוסט 2013 בדקות האחרונות של הפסד החוץ 0–2 לטורנובו.

אסאני השלים את מעברו לפרטיזן טירנה ב-23 בספטמבר 2017 לאחר תום חלון העברות. כתוצאה מכך, הוא ירד לקבוצת המשנה של המועדון. הוא רשם שלושער עבור הקבוצה ב-14 באוקטובר בניצחון 4–1 על סופוטי. שערו הראשון במדי הקבוצה הבוגרת הגיע ב-4 בפברואר 2018 במסגרת ניצחון הבית 2–0 על קאמזה.

בינואר 2020, אסאני הושאל לא.י.ק סולנה השוודית עד תום העונה עם סעיף רכישה עבור 400 אלף יורו. שער הבכורה שלו הגיע בהופעת הבכורה בליגה במסגרת ניצחון החוץ 2–0 על ארברו. לאחר שבע הופעות בכל המסגרות בעונה שהוארכה עקב מגפת הקורונה, א.י.ק לא מימשה את אופציית הרכישה על אסאני וכתוצאה מכך הוא חזר לפרטיזני.

ב-28 בדצמבר 2022, אסאני הצטרף לקוואנגג'ו משורות ליגה הדרום קוריאנית.

## קריירה בינלאומית

לאחר שייצג את מקדוניה במספר שכבות גיל, אסאני קיבל אזרחות אלבנית ב-18 במרץ 2016 והחל לייצג את הנבחרת הצעירה של אלבניה. ההופעה הראשונה שלו במדי הנבחרת הצעירה הייתה גם האחרונה וכללה את שערו הבודד ב-22 בינואר 2016 בתיקו אחת מול הנבחרת הצעירה של ערב הסעודית.

כאשר סילביניו הברזילאי מונה למאמנה של נבחרת אלבניה בתחילת 2023, הוא חפץ בקיצוני ימני עם רגל שמאל דומיננטית עבור מערך ה-3–3–4 שלו. סילביניו מצא את אסאני דרך מאגר הנתונים של התאחדות הכדורגל האלבנית ואף צפה במשחקיו בדרום קוריאה. סילביניו התרשם מביצועיו והחליט שהוא השחקן המתאים לשיטה שלו וכתוצאה מכך זימן אותו למשחק ב-27 במרץ 2023 מול נבחרת פולין במסגרת מוקדמות יורו 2024. אסאני רשם את הופעת הבכורה שלו במשחק זה, כששיחק 70 דקות חרף הפסד החוץ 0–1 לאותה פולין. אסאני כבש את שערו הבינלאומי הראשון ב-17 ביוני מול נבחרת מולדובה. הוא רשם לזכותו שלושה שערים ושני בישולים במסגרת קמפיין המוקדמות אשר הספיק לנבחרתו לסיים במקום הראשון בבית ולהעפיל ליורו 2024 בגרמניה.

## תארים
### קבוצתיים
;וארדאר סקופיה
* אליפות מקדוניה (3): 2014/15, 2015/16, 2016/17

;פרטיזן טירנה
* אליפות אלבניה (1): 2018/19
* הסופרקאפ האלבני (1): 2019/20

## קישורים חיצוניים

## הערות שוליים

קטגוריה:כדורגלנים אלבנים
קטגוריה:קשרי כדורגל אלבנים
קטגוריה:כדורגלני וארדאר סקופיה
קטגוריה:כדורגלני פובדה
קטגוריה:כדורגלני פרטיזן טירנה
קטגוריה:כדורגלני א.י.ק סולנה
קטגוריה:כדורגלני קישווארדה
קטגוריה:כדורגלני אסתקלאל טהראן
קטגוריה:כדורגלני יורו 2024 
קטגוריה:אלבנים שנולדו ב-1995
מיילו (סדרת טלוויזיה, 2003)

**מיילו** (באנגלית: **Milo**) היא סדרת טלוויזיה מונפשת איטלקית-צרפתית-קנדית לילדים שנוצרה בידי כמה חברות אנימציה שהשתתפו ביחד כגון: Les Films de La Perrine הצרפתית. 

הסדרה שודרה במקור ב-France 5 בשנת 2003. בישראל הסדרה שודרה בדיבוב לעברית בשנת 2006 בערוץ הופ! בערוץ לולי. הסדרה בת 3 עונות ו-104 פרקים באורך 6 דקות.

## עלילה
הסדרה עוקבת אחר ארנב בשם מיילו, אשר בכל פרק הוא חוקר את העולם סביבו ומתמודד עם בעיה רגשית וחברתית חדשה שלה הוא צריך למצוא פתרון מתאים.

## דמויות
כל הדמויות בתוכנית הן ארנבים מואנשים בצבע אוכרה.

* **מיילו**: הדמות המרכזית בתוכנית. לובש חולצה אדומה עליה כתובה האות M.
* **יהודית**: אחותו של מיילו.
* **אמם ואביהם של מיילו ויהודית**

## מדבבים
הדיבוב העברי הופק על ידי יונית עוזרי מנחם ובוים על ידי אורנה כץ.

## קישורים חיצוניים

## הערות שוליים

קטגוריה:סדרות טלוויזיה לילדים
קטגוריה:סדרות הנפשה צרפתיות
קטגוריה:סדרות הנפשה איטלקיות
קטגוריה:סדרות טלוויזיה קנדיות לילדים
קטגוריה:ערוץ הופ!: תוכניות רכש
קטגוריה:ערוץ לולי: סדרות
קטגוריה:סדרות טלוויזיה צרפתיות שעלו לשידור בשנות ה-2000
ראול בלאנובה

**ראול בלאנובה** (באיטלקית: **Raoul Bellanova**; נולד ב-17 במאי 2000) הוא כדורגלן איטלקי המשחק בעמדת המגן ימני באטלנטה ובנבחרת איטליה.

## קריירת מועדונים
ביולי 2019, בלאנובה הוצג באופן רשמי כשחקן ז'ירונדן דה בורדו. ב-10 באוגוסט 2019, הוא רשם את הופעת הבכורה שלו במדי הקבוצה הצרפתית במסגרת משחק ליגה מול אנז'ה. משחק הבכורה שלו היה גם משחקו האחרון לאחר שביצע מספר טעויות באותו המשחק, טעויות שהובילו לספיגת שלושה שערים ולבסוף לחילופו בדקה ה-63 על ידי מאמן הקבוצה דאז, פאולו סוזה.

ב-20 בינואר 2020, הוא הושאל לעונה וחצי לאטאלנטה עם סעיף רכישה. משחקו הראשון בסרייה א' היה ב-14 ביולי בניצחון 6–2 על ברשה.

ב-23 בספטמבר 2020, אטאלנטה השאילה אותו לפסקארה מהסרייה ב'.

ב-31 אוגוסט 2021, בלאנובה הושאל פעם נוספת, הפעם לקליארי עם סעיף רכישה. ב-31 במאי 2022, קליארי מימשה את אופציית הרכישה.

ב-6 ביולי 2022, קליארי השאילה את המגן הימני לעונה אחת באינטר מילאנו.

בלאנובה חתם במדי "השוורים" של טורינו ב-1 ביולי 2023.

ב-22 באוגוסט 2024 חזר לאטלנטה.

## קריירה בינלאומית

ב-24 במרץ 2024, בלאנובה ערך את הופעתו הראשונה במדים הלאומיים של נבחרת איטליה במשחק ידידות מול נבחרת אקוודור. ב-6 ביוני, הוא נכלל בסגל הנבחרת האיטלקית של המאמן לוצ'אנו ספאלטי עבור יורו 2024.

## תארים
;אינטר
* הגביע האיטלקי (1): 2022/23
* הסופר קאפ האיטלקי (1): 2022

## קישורים חיצוניים

## הערות שוליים

קטגוריה:מגני כדורגל איטלקים
קטגוריה:כדורגלנים איטלקים
קטגוריה:כדורגלני בורדו
קטגוריה:כדורגלני אטאלנטה
קטגוריה:כדורגלני פסקארה
קטגוריה:כדורגלני קליארי
קטגוריה:כדורגלני אינטר מילאנו
קטגוריה:כדורגלני טורינו
קטגוריה:כדורגלני יורו 2024
קטגוריה:איטלקים שנולדו ב-2000
לידיאן ג'ונס

**לידיאן ג'ונס** (באנגלית: **Lidiane Jones**; נולדה ב-1979) היא אשת עסקים ברזילאית-אמריקאית המכהנת כמנכ"לית חברת באמבל (Bumble), אתר היכרויות מקוון ומדיה חברתית, מאז ינואר 2024. לפני שניהלה את באמבל, היא הייתה המנכ"לית של חברת "סלאק" (Slack Technologies) וכן מילאה תפקידים ניהוליים בחברות "סונוס" (Sonos), סיילספורס ומיקרוסופט.

## רקע והשכלה
ג'ונס נולדה וגדלה בסאו פאולו, ברזיל. אמה עבדה כמנקה ואביה עבד כפועל. ניסיונה הראשון עם מחשבים החל בגיל 13, כשבחרה בשיעור לתכנות מחשבים, לאחר שזכתה בתחרות בית ספרית כשהייתה בת 13.

עם סיום לימודי התיכון, היא קיבלה מלגה ולמדה באוניברסיטת מישיגן, ובשנת 2002 קיבלה את תואר ראשון במדעי המחשב.

## קריירה
ג'ונס עברה תקופת התמחות קצרה ב-אפל ואז הצטרפה למיקרוסופט ועבדה כמהנדסת תוכנה במחלקת המוצר - אקסל.
 הקריירה שלה במיקרוסופט נמשכה כ-13 שנים והיא מילאה בה מגוון תפקידי ניהול.

ג'ונס עזבה את מיקרוסופט בשנת 2015 והצטרפה לחברת טכנולוגיה "סונוס" בתפקיד סגנית נשיא החברה, לניהול תוכנה.

כעבור 4 שנים, בשנת 2019 היא התפטרה ועברה סיילספורס והייתה מנהלת כללית של חברת התוכנה "סלאק", שנרכשה אז על ידי סיילספורס. ג'ונס הייתה אחראית על מיזוג סלאק בסיילפורס והמשיכה לכהן במספר תפקידים בכירים, כסגנית לנשיא סיילפורס, עד נובמבר 2023.

בנובמבר 2023 עזבה וויטני וולף הרד, מייסדת חברת ההיכרויות המקוונות "באמבל" את תפקידה כמנהלת כללית, והיא מינתה את ג'ונס למחליפתה בתפקיד. שווי החברה על פי הדו"ח השנתי לשנת 2022 הוא כ-3.7 מיליאר דולר.

## חיים אישיים
ג'ונס מתגוררת בקיימברידג', מסצ'וסטס.

היא נשואה. היא הכירה את בעלה בזמן עבודתם המשותפת במיקרוסופט, שם הוא ממשיך לעבוד.

## קישורים חיצוניים

## הערות שוליים

קטגוריה:מנכ"ליות אמריקאיות
קטגוריה:עובדי מיקרוסופט
קטגוריה:מהגרות מברזיל לארצות הברית
קטגוריה:מהגרים מברזיל לארצות הברית
קטגוריה:בוגרות אוניברסיטת מישיגן
קטגוריה:בוגרי אוניברסיטת מישיגן
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
חתירה (צורת שיט)

260px|ממוזער| סירת חתירה
**חתירה** היא פעילויות בה החותר מנתב את כוח רגליו, גבו וזרועותיו להנעת המשוטים באמצעותם מתקדם כלי שיט על פני המים.

זוהי שיטת תחבורה אשר קיימת אלפי שנים ומשמשת כיום בעיקר למטרות פנאי ובמסגרת תחרויות ספורט.

## היסטוריה
[ממוזער| ציור של [ספינת משוטים צרפתית, אמצע המאה ה-17]]
העדויות המוקדמות ביותר לחתירה הם ממצרים העתיקה, אם כי לא ברור אם הטכניקה פותחה במצרים העתיקה או שהמצרים למדו על הטכניקה במסגרת הסחר עם מסופוטמיה. בעבר התגלה דגם של כלי חתירה בקבר מצרי שמתוארך למאה ה-19 לפני הספירה, אשר לפי ההערכות היה מותאם לשימוש בנהרות רדודים כמו הפרת והחידקל במסופוטמיה.

עוד מהעת העתיקה ספינות חתירה היו בעלות השפעה רבה בלוחמה ימית ובמסחר הימי באזור הים התיכון.

בספינת הטרירמה, אשר הייתה ספינת מלחמה יוונית טיפוסית ביוון העתיקה, פעלו כ-170 חותרים. לגאליים היו ספינות עם תרנים ומפרשים אך גם הם הסתמכו על שימוש במשוטים במסגרת לוחמה ימית.

ספינות החתירה הגיעו לצפון אירופה באופן הדרגתי בין המאה ה-4 לפני הספירה עד תחילת המאה ה-1 לספירה.

בין השנים 500 ל-1100 לספירה הוויקינגים השתמשו בכלי שיט שהכילו גם תרנים ומפרשים אך גם משוטים, הן לצורך מסחר והן לצורך לוחמה.

ספינות משוטים המשיכו להיות נפוצות באזור הים התיכון עד פיתוח אוניות הקיטור.

## גלריית תמונות

קובץ:Fartygsmodell-OSEBERGSKEPPET - Sjöhistoriska museet - S 1620.tif|דגם של ספינת המשוטים הוויקינגית ספינת אוסברג מהמאה ה-9 לספירה
קובץ:Woman_rowing_sampan_with_her_feet_in_Ninh_Bình_Province_of_northern_Vietnam.jpg|סירת חתירה בצפון וייטנאם
קובץ:Grand_Canal_-_Rialto_-_Venice_Italy_Venezia_-_Creative_Commons_by_gnuckx_(4972005871).jpg|ממוזער|גונדולה בוונציה
קובץ:USA_Men's_Lightweight_Four_Athens_2004.jpg|נבחרת החתירה של ארצות הברית ברביעיית משוט לקלי משקל, אולימפיאדת אתונה 2004


## ראו גם
* חתירה (ספורט)

## קישורים חיצוניים

## הערות שוליים

קטגוריה:כלי שיט
קטגוריה:חתירה
מישל אלוזי

**מישל אלוזי** (באנגלית: **Michelle Alozie**, נולדה ב-28 באפריל 1997) היא כדורגלנית מקצוענית אמריקאית המשחקת כחלוצה בקבוצת יוסטון דאש מהליגה הלאומית לכדורגל נשים בארצות הברית (NWSL). היא ילידת ארצות הברית, אך מייצגת את ניגריה ברמה הבינלאומית.

## ביוגרפיה מוקדמת
אלוזי נולדה וגדלה בעמק אֶפֵל, קליפורניה, להורים ניגרים ממדינת אימו, ניגריה. היא למדה בבית הספר התיכון גרניט הילס בעיר הולדתה.

## קריירת [[התפתחות יתר של השדיים|מכללות]]
אלוזי למדה באוניברסיטת ייל ביולוגיה מולקולרית, תאית והתפתחותית, ושיחקה כדורגל עבור ה-ייל בולדוגס, מ-2015 עד 2018. היא סבלה מפציעה ברצועה הצולבת הקדמית בעונתה הבוגרת. בשנת 2019 אלוזי עברה ללמוד באוניברסיטת טנסי כדי להמשיך לשחק עבור מתנדבות טנסי.

## קריירת מועדונים
אלוזי נרשמה לדראפט המכללות של ליגת הכדורגל הלאומית לנשים(NWSL) לשנת 2019 אך לא נבחרה.

### BIIK Kazygurt קזחסטן
בינואר 2020, אלוזי חתמה על חוזה עם האלופה זה 8 שנים של ליגת הנשים מקזחסטן BIIK Kazygurt. היא התאמנה עם הקבוצה במשך שלושה חודשים, לפני שמגפת הקורונה סיימה את העונה, והיא חזרה לקליפורניה.

### יוסטון דאש
בשנת 2021 אלוזי הצטרפה ליוסטון דאש כשחקנית ניסוי לפני העונה ללא חוזה, ובאוגוסט 2021 חתמה על חוזה מלא לשארית העונה. בעונת 2022, אלוזי פתחה את תחילת העונה הראשונה שלה בהופעת הדאש בפלייאוף NWSL. בדצמבר 2022, אלוזי חתמה על הארכת חוזה לשנתיים עם הדאש.

## קריירה בינלאומית
אלוזי ערכה את הופעת הבכורה הבינלאומית שלה עבור ניגריה ב-10 ביוני 2021 כחילוף בדקה ה-65 בהפסד משחק ידידות 0–1 לג'מייקה. המשחק היה חלק מסדרת הקיץ של 2021 בארצות הברית שהתקיימה ביוסטון, שם התאמנה אלוזי עם הדאש. היא נבחרה לסגל של ניגריה על ידי מנהל הנבחרת הלאומית רנדי וולדרום, לאחר אימון אחד עם הנבחרת יום קודם לכן. במשחק השני של ניגריה בסדרה נגד פורטוגל, כבשה אלוזי את שערה הראשון עבור ניגריה בתיקו 3-3 בין שתי הקבוצות.

בדצמבר 2023, אלוזי נבחרה ל-11 הטובות ביותר באפריקה על ידי קונפדרציית הכדורגל של אפריקה - CAF.

## קריירה רפואית מחוץ למגרש
לאלוזי תואר ראשון בביולוגיה מולקולרית מאוניברסיטת ייל. היא עובדת במשרה חלקית כטכנאית לחקר הסרטן בבית החולים לילדים בטקסס ביוסטון.

## קישורים חיצוניים

## הערות שוליים

קטגוריה:כדורגלניות ניגריות
קטגוריה:כדורגלניות באולימפיאדת פריז (2024)
קטגוריה:ניגריות שנולדו ב-1997
קטגוריה:ניגרים שנולדו ב-1997
ארדאה

**ארדאה** (באיטלקית: **Ardea**) היא עיר עתיקה וקומונה (כמו מועצה אזורית) באזור המטרופוליטני של רומא, בירת איטליה, 35 קילומטרים דרומית לרומא וכ-4 ק"מ מחוף הים התיכון של היום.

הכלכלה מבוססת ברובה על חקלאות, אם כי החל משנות ה-70, התעשייה ממלאת תפקיד חשוב יותר ויותר.
שמאל|ממוזער|300x300 פיקסלים| שער העיר

## היסטוריה
ארדאה היא אחת הערים העתיקות ביותר במערב אירופה, שנוסדה במהלך המאה ה-8 לפני הספירה. על פי המסורת היא הייתה בירת הרוטולי, והיא מתוארת ככזו ב"אינאיס" .

בשנת 509 לפנה"ס לוקיוס טרקוויניוס סופרבוס, מלך רומא (האחרון), ביקש ללא הצלחה לכבוש את העיר בסערה, ולאחר מכן החל במצור על העיר. עם זאת, המצור נקטע על ידי ייסוד הרפובליקה הרומית שהביא להפלת המלך ולהקמת הרפובליקה הרומית. אחד ממנהיגי המהפכה, לוקיוס יוניוס ברוטוס, הגיע למחנה הצבא הרומי בארדאה וזכה בתמיכת הצבא במהפכה.

בשנת 443 לפנה"ס הטילו הוולסקי (עם) מצור על ארדאה. המצור נשבר עד מהרה על ידי חיילים רומיים בהנהגתו של מרקוס גגאניוס מקרינוס.

לאחר הכיבוש הרומי, ארדאה הוזכרה לרוב בקשר ל-Via Ardeatina, אחת הדרכים ברומא העתיקה, לה נתנה את שמה.

במהלך המלחמה הפונית השנייה, הייתה זו אחת הערים הבודדות שסירבו לתמוך צבאית ברומא, ולאחר הניצחון הרומאי, נשללה ממנה האוטונומיה. במאות ה-3-2 לפני הספירה הוא נחרבה עד תקופת האימפריה הרומית, והיא כמעט לא היה מאוכלסת. לסופר החקלאי מהמאה ה-1 קולומלה היו אחוזות שם.
שמאל|ממוזער|250x250 פיקסלים| מבט על האגר הקדום
לאחר נפילת האימפריה הרומית המערבית, ארדאה ננטשה. היא חזרה לגדול רק לאחר המאה ה-9 לספירה. הטירה שלה בשנת 1118 שיכנה את האפיפיור גלסיוס השני ולאחר מכן נשלטה בין ברונים פיאודליים שונים של האזור. בשנת 1419 האפיפיור מרטינוס החמישי הקצה אותה לבני קרוביו, משפחת קולונה, שמכרו אותו בשנת 1564 לצ'זאריני.

## מראות מרכזיים
שרידי העיר העתיקה כוללים את האגר (תל ליניארי רומאי עתיק או סוללה) ההגנה הישן, המתוארך למאה ה-7 לפנה"ס ומאוחר יותר (המאה הרביעית לפנה"ס) מעודכן לחומות גדולות יותר. חפירות ארכאולוגיות העלו לאור ארבעה מקדשים, שהקדשתם לא ידועה. באזור הפורום העתיק נמצאו חלק מריצוף בזיליקה (כ-100 לפנה"ס).

## לקריאה נוספת
* טיטוס ליוויוס, *Ab urbe condita* 4.9

## קישורים חיצוניים
* 

* אתר רשמי

## הערות שוליים

קטגוריה:איטליה: יישובים
קטגוריה:רומא העתיקה: היסטוריה
תמנון-כחול-טבעות גדול

**תמנון-כחול-טבעות גדול** (*Hapalochlaena lunulata*) הוא אחד מארבעה מינים של תמנונים ארסיים במיוחד השייכים למשפחת התמנונים. המין המסוים הזה של תמנון-כחול-טבעות ידוע כאחת מבעלי החיים הימיים הרעילים ביותר בעולם.

קרוי כך לא עקב גודלו, שכן קרובו התמנון-כחול-טבעות הדרומי גדול יותר, אלא עקב גודל טבעותיו הכחולות, הגדולות משאר המינים.

## מאפיינים
ממוזער|תמנון כחול טבעות גדול, שימו לב לגודל הטבעות.
הוא תמנון קטן שגודלו אינו עולה על 10 סנטימטרים כולל זרועות, במשקל ממוצע של 80 גרם. שמו הנפוץ מגיע מהגודל הגדול יחסית של הטבעות הכחולות שלו (קוטר של 7 עד 8 מילימטרים), שהן גדולות מאלה של בני הסוג האחרים ועוזרות להבחין בסוג זה של תמנון. התמנון בדרך כלל מהבהב את הטבעות הססגוניות שלו כאות אזהרה, כל הבזק נמשך כשליש שנייה. 

## תפוצה ובית גידול
תמנון-כחול-טבעות גדול הוא בעל אורח חיים בודד והוא נפוץ בכל המים הטרופיים והסובטרופיים של הודו, מערב האוקיינוס השקט, מסרי לנקה לפיליפינים ומאוסטרליה ועד פפואה גינאה החדשה, איי שלמה. ונואטו. בעל החיים מעדיף מים רדודים עם קרקעית ים מעורבת (כגון הריסות, שוניות ואזורים חוליים). כפי שנכון לכל התמנונים, הוא חי במחילה ויוצא רק לחפש מזון או בן זוג. הכניסה למקלט זרועה בשרידי ארוחות (קונכיות ריקות וקונכיית סרטנים ורגליים) וניתנת לזיהוי בקלות. 

## תזונה
התמנון ניזון בדרך כלל מסרטנים קטנים ושרימפס. הם גם נוטים לנצל דגים קטנים פצועים אם הם יכולים לתפוס אותם. התנהגות הציד הידועה שלו מורכבת מהתנפלות על הטרף שלו, לתפוס אותו בזרועותיו ואז למשוך אותו לכיוון פיו. הוא משתמש במקור שלו כדי לחדור דרך השלד החיצוני הקשוח של הסרטן או השרימפס, ומשחרר את הארס שלו. הארס משתק את השרירים הנדרשים לתנועה, מה שהורג למעשה את הטרף.

## סכנת הארס
התמנון הגדול יותר בעל טבעות כחולות מסוגל לגרום לנשיכה קטלנית לטורפים שלו שעלולה להיות קטלנית לבני אדם.

השלב הראשון של ההרעלה מאופיין בכאבי פנים וגפיים, והנפגע מרגיש עקצוץ ו/או חוסר תחושה בפנים, בלשון, בשפתיים ובגפיים אחרות בגוף. הנפגע עלול גם לסבול מהזעת יתר, כאבי ראש עזים יחד עם סחרחורת, בעיות דיבור, ריר יתר, הקאות בינוניות, הפרעות תנועה, תחושת חולשה, ציאנוזה בגפיים ובשפתיים ודימומים פטכיים בגוף.
ממוזער|תמנון כחול טבעות גדול בשונית אלמוגים.
השלב השני של ההרעלה מתרחש בדרך כלל לאחר שמונה שעות וכולל תת-לחץ דם ושיתוק שרירים ספסטי כללי. מוות עלול להתרחש בין 20 דקות ל-24 שעות לאחר הופעת התסמינים, בדרך כלל כתוצאה משיתוק נשימתי. לאורך כל אחד משלבי ההרעלה, מצב ההכרה של הקורבן אינו מושפע.

## קישורים חיצוניים

קטגוריה:בעלי חיים שתוארו ב-1832
קטגוריה:טקסונים שתוארו בידי ז'אן רנה קונסטן קוי
קטגוריה:תמנוניים
קטגוריה:רכיכות ארסיות
רובר חוסיין

**רובר חוסיין** (בצרפתית: ** Robert Hossein**;  30 בדצמבר 1928 – 31 בדצמבר 2020) היה שחקן, במאי קולנוע, מפיק סרטים וסופר צרפתי ממוצא יהודי ואזרי.

## קורות חיים
נולד בשם אברהם חוסיינוב ברובע השנים-עשר של פריז. אביו, אמינולה חוסיינוב (1905 - 1983) (לימים שינה את שמו ל**אנדרה חוסיין**) היה אזרי, יליד סמרקנד. כילד מחונן נשלח ללימודי מוזיקה למוסקבה. בשנת 1922 היגר מרוסיה לגרמניה ומשם עבר לצרפת. היה מלחין שכתב מוזיקה לסרטים. אמו של רובר חוסיין - אנה מינקובסקי הייתה יהודיה, ילידת העיר סורוקה שבבסרביה. היא היגרה עם הוריה לצרפת לאחר פרוץ מלחמת האזרחים ברוסיה. היא הייתה שחקנית תיאטרון.

רובר חוסיין החל לשחק בתיאטרון מגיל 15. למד משחק בסטודיו של רנה סימון. שיחק וביים הצגות בתיאטרון האימה הפריזאי גראן גיניול (Grand Guignol). בשנת 1954 שיחק את תפקידו הראשון בקולנוע. וכעבור שנה ביים את סרטו הראשון "הרעים מגיעים לגהנום" (Les Salauds Vont en Enfer), בו לתפקיד הראשי ליהק את מרינה ולאדי (איתה יתחתן בסוף אותה שנה).

בשנים 1964–1968 שיחק בתפקיד ראשי בסדרת הסרטים אודות הרפתקאותיה של אנג'ליק. השתתפות בסרטים אלו הביא לו פרסום בצרפת ומחוצה לה. בשנים 1970 - 1979 ניהל את התיאטרון הלאומי בעיר ריימס.
בשנת 1981 שיחק בתפקיד ראשי בסרט המקצוען לצידו של ז'אן-פול בלמונדו. בשנת 1982 ביים את העיבוד הקולנועי לספרו של ויקטור הוגו עלובי החיים.

ב-1959 כתב, ביים ושיחק בסרט "אחותי בת השטן" לצדן של מרינה ולאדי ואחותה אודיל ורסואה.

רובר חוסיין נפטר בעיירה אססה לה נאנסי שבחבל מרט ומוזל ב־31 בדצמב 2020 ממחלת הקורונה.

## חייו האישיים
רובר חוסיין היה נשוי שלוש פעמים ואב לארבעה בנים.

## קישורים חיצוניים

## הערות שוליים

קטגוריה:במאי קולנוע יהודים צרפתים
קטגוריה:תסריטאי קולנוע יהודים צרפתים
קטגוריה:במאי תיאטרון יהודים צרפתים
קטגוריה:שחקני קולנוע וטלוויזיה יהודים צרפתים
קטגוריה:מעוטרי מסדר האמנויות והספרות
קטגוריה:מפקדים בלגיון הכבוד
קטגוריה:קצינים בלגיון הכבוד
קטגוריה:צרפתים שנולדו ב-1928
קטגוריה:צרפתים שנפטרו ב-2020
World Radio History

**World Radio History** הוא ארכיון אמריקאי בבעלותו של שדרן הרדיו האמריקאי דייוויד אי. אפ. גליסון. הארכיון, אשר פועל מאז 2011, מאגד למעלה מ-9 מיליון גליונות של כתבי עת, רובם מגזיני מוזיקה ורדיו, שפורסמו במהלך המאה ה-20 והמאה ה-21.

הארכיון זכה בפרס הצטיינות לשימור מטעם ספריית השידור האמריקאית  ב-2023.

## קישורים חיצוניים
* 

## הערות שוליים

קטגוריה:ארצות הברית: ארכיונים
קטגוריה:ארכיוני מוזיקה
קטגוריה:ארכיוני עיתונות
Point Me at the Sky

"**Point Me at the Sky**" (בעברית: "**כוון אותי לשמיים**") הוא הסינגל הבריטי החמישי של להקת הרוק הבריטית פינק פלויד, שיצא לאור ב-6 בדצמבר 1968. זה היה הסינגל האחרון שלהם בבריטניה במשך כמעט עשור. השיר היה שיתוף פעולה מוקדם של הבסיסט רוג'ר ווטרס והגיטריסט דייוויד גילמור. הסינגל לא יצא לאור בארצות הברית, אלא בקנדה, יפן וכמה מדינות באירופה.

השירה בבית השיר מושרת על ידי גילמור, וקולות הגשר משותפים לגילמור ולווטרס.

עותקים לקידום מכירות בבריטניה וכמה הוצאות זרות הדפיסו בטעות את הכותרת "Point Me to the Sky" על הלייבל או העטיפה.

## מהדורות אחרות
"Point Me at the Sky" הפך מאז לאחת ההקלטות הנדירות ביותר של פינק פלויד ששוחררו רשמית. הסינגל לא היה מיועד ליציאת האלבום, וכתוצאה מכך ההקלטה הופקה במונו בלבד.

הסינגל לא הגיע למצעדים בבריטניה. הבי-סייד, "Careful with That Axe, Eugene", הפך לפופולרי הרבה יותר, שכן הוא נכלל בשני אלבומים של פינק פלויד ונוגן בקביעות בהופעות עד תחילת שנות ה-70.

"Point Me at the Sky" נותר מחוץ לאוסף Relics משנת 1971, אם כי הוא יצא מחדש באוסף התקליטורים משנת 1992 The Early Singles, דיסק בונוס במארז Shine On. השיר יצא לאור בארצות הברית לראשונה בשנת 1978 באלבום קידום מכירות נדיר, "A Harvest Sampler" (מספר קטלוגי SPRO-8795/6). אלבום זה הכיל גרסת סטריאו מחודשת שלא הייתה זמינה בדרך אחרת, אשר נגזרת ממיקס המונו.

ההוצאה הנרחבת הראשונה של "Point Me at the Sky" יצאה בשנת 2016, כאשר השיר נכלל במארז The Early Years 1965–1972 ובאלבום האחות שלו Cre/ation: The Early Years 1967–1972, אוסף של 2 תקליטורים של המארז המלא.

ביצוע של "Point Me at the Sky" שהוקלט ושודר על ידי ה-BBC בסוף 1968 נכלל גם הוא במארז Early Years 1965–1972. לגרסה זו יש סולו אמצעי ממושך של רייט.

## משתתפים
* דייוויד גילמור - גיטרה חשמלית, גיטרת סלייד חשמלית, קולות רקע, שירה מובילה (בתים, המחצית השנייה של המקהלות)
* רוג'ר ווטרס - גיטרה בס, קולות רקע, שירה מובילה (המחצית הראשונה של הפזמון והבית האחרון)
* ריק רייט - אורגן האמונד, אורגן פרפיסה, פסנתר, גלוקנשפיל, קולות רקע
* ניק מייסון - תופים, מאראקס, טמפל בלוקס

## קישורים חיצוניים

## הערות שוליים

קטגוריה:שירי פינק פלויד
קטגוריה:שירים באנגלית
קטגוריה:שירי פופ פסיכדליים
ויקטוריה סטארמר

[upright=0.8|left|ממוזער|מחוץ לרחוב [דאונינג 10 לאחר ניצחונו של בעלה קיר סטרמר  בבחירות ומינויו, יולי 2024]]
ממוזער|הסטארמרים בדרך לפסגת וושינגטון, 2024
**ויקטוריה**, ליידי **סטארמר** (באנגלית: **Victoria**, Lady **Starmer**; נולדה ב-1973 או ב-1974) היא פרקליטה יהודייה-בריטית ואשתו של סר קיר סטארמר, ראש ממשלת בריטניה ומנהיג מפלגת הלייבור. היא ילידת-אנגליה ועורכת דין במקצועה, וכיום עובדת בשירות הבריאות הלאומי (ה-NHS) של הממלכה המאוחדת.

## ראשית חייה
נולדה בשם **ויקטוריה אלכסנדר** (**Victoria Alexander**) בלונדון שבאנגליה, ב-1973 או ב-1974, וגדלה בגוספל אוק שבצפון-מערב לונדון. אביה ברנרד, מרצה לכלכלה, נולד בהאקני שבאנגליה ב-1929 למשפחה יהודית-פולנית שהיגרה לבריטניה בטרם פרוץ מלחמת העולם השנייה. אמה, ברברה, רופאה בקהילה ב-NHS שמתה ב-2020, התגיירה עם נישואיה. לסטארמר יש אחות גדולה בשם ג'ודית'.

היא התחנכה בבית הספר צ'אנינג בהייגייט שבלונדון, ולאחר מכן סיימה תארים במשפטים ובסוציולוגיה באוניברסיטת קארדיף, שם הייתה נשיאת אגודת הסטודנטים בין השנים 1994 ו-1995.

סטארמר תומכת במפלגת הלייבור לפחות מאז שנות לימודיה, והשתתפה במחאה נגד הרפורמות בחינוך של מזכיר החינוך השמרני דאז, ג'ון פאטן, במהלך כהונתה כקצינת החינוך והרווחה של אוניברסיטת קרדיף ב-1993.

## קריירה
סטארמר הוסמכה כעורכת דין כארבע שנים לאחר סיום לימודיה, ועבדה עבור Hodge Jones & Allen, משרד עורכי דין בסוהו המתמחה בפשעי רחוב.

מאז שהתחתנה עבדה בתחום הבטיחות והגיהות בתעסוקה ב-NHS הבריטי. היא עתידה להמשיך בתפקיד זה לאחר שבעלה נבחר לראשות הממשלה של הממלכה המאוחדת.

## חיים אישיים
ויקטוריה פגשה את קיר סטארמר, שהיה אז פרקליט בכיר ב-Doughty Street Chambers, בתחילת שנות ה-2000, ועל פי הדיווחים אמרה "מי לעזאזל הוא חושב שהוא?" לאחר השיחה הראשונה שלהם. השניים התקרבו, התארסו ב-2004 ונישאו ב-6 במאי 2007 באחוזת פנס שבאסקס. לבני הזוג שני ילדים, בן שנולד שנה לאחר חתונתם, ובת שנולדה שנתיים לאחר מכן. הם מגדלים את שני ילדיהם גם על ברכי היהדות, בהתאם לדת בה גדלה אמם.

סטארמר צמחונית. היא ובעלה גידלו את ילדיהם כצמחונים עד גיל 10, ואז אפשרו להם לבחור אם לאכול בשר. היא שמרה על פרופיל נמוך יחסית במהלך הבחירות הכלליות של 2024, לאחר שנמנעה מלא להופיע בקמפיין הפוליטי של בעלה.

## קישורים חיצוניים

## הערות שוליים

קטגוריה:יהודים אנגלים
קטגוריה:יהודיות בריטיות
קטגוריה:עורכי דין יהודים בריטים
קטגוריה:בני זוג של פוליטיקאים
קטגוריה:בריטיות שנולדו ב-1973
קטגוריה:בריטים שנולדו ב-1973
קרלה דנייר

**קרלה סוזן דנייר** (באנגלית: **Carla Suzanne Denyer**; נולדה ב-24 בספטמבר 1985) היא פוליטיקאית בריטית העומדת מאז 2021 בראש מפלגת הירוקים של אנגליה ווילס לצד אדריאן רמזי, ומכהנת כחברת הפרלמנט של מחוז בריסטול סנטרל מאז 2024.

## ביוגרפיה
את פעילותה החברתית החלה דנייר במהלך לימודי התיכון שלה, כשנאבקה למען סחר הוגן ונגד המלחמה בעיראק. בין השנים 2005–2009 למדה הנדסת מכונות בסנט צ'אד'ס קולג' בדורהאם, שם שימשה כאחראית איכות הסביבה. לאחר סיום לימודיה עבדה בתעשיית האנרגיה המתחדשת עבור חברת הייעוץ GL Garrad מבריסטול, עד שהחליטה להיכנס לחיים הפוליטיים.

ב-2011 הצטרפה דנייר למפלגת הירוקים, והחלה לפעול למען הפחתת השימוש בדלק מאובנים. בנובמבר 2015, בעת ששימשה כחברת מועצת בריסטול, הגישה הצעה להפחתת השימוש בדלקים מאובנים באוניברסיטת בריסטול. הניסיונות הראשונים להעביר את ההצעה כשלו, אך דנייר המשיכה לפעול לקידום ההצעה עד לאישורה במרץ 2017.

## קריירה פוליטית
דנייר נבחרה לראשונה למועצת העיר בריסטול ב-2015 מטעם מפלגת הירוקים במחוז הבחירה קליפטון איסט.  ב-2016 שונה שמו של מחוז הבחירה ל"קליפטון דאון" והיא נבחרה גם בו מחדש, ושמרה על מושבה גם בבחירות המקומיות ב-2021. ביוני 2021 מונתה דנייר לדוברת מפלגת הירוקים לענייני דיור וקהילות.

בנובמבר 2023 הודיעה דנייר כי לא תתמודד מחדש למועצת העיר בריסטול ותתמקד בריצה מטעם מחוז הבחירה בריסטול סנטרל לפרלמנט.

במאי 2019 התמודדה דנייר מטעם מפלגת הירוקים בבחירות לפרלמנט האירופי, אך לא נבחרה.

בבחירות הכלליות בבריטניה ב-2019 הייתה דנייר מועמדת מטעם מפלגת הירוקים במחוז בריסטול מערב, והגיעה למקום השני אחרי מועמדת הלייבור טנגהאם דבונייר. ביוני 2022 הודיעה דנייר על כוונתה להתמודד שוב בבחירות הכלליות ב-2024, אולם לאחר השינויים בגבולות מחוזות הבחירה שנערכו ב-2023 החלה את מסע הבחירות שלה כמועמדת במחוז הבחירה החדש בריסטול סנטרל. בבחירות הכלליות ב-2024 זכתה דנייר ב-56.6% מהקולות במחוז ונבחרה לראשונה כחברת פרלמנט, במקומה של דבונייר.שמאל|ממוזער| קרלה דנייר באוקטובר 2022
ב-16 באוגוסט 2021 הכריזה דנייר על מועמדותה להנהגת מפלגת הירוקים במצע משותף עם סגן המנהיג לשעבר, אדריאן רמזי. השניים נבחרו ב-1 באוקטובר 2021, ודנייר הפכה למנהיגת המפלגה הביסקסואלית הראשונה מחוץ לארון באנגליה.

## חיים אישיים
בדצמבר 2015 הצהירה דנייר שהיא "קוויקרית לא-מאמינה".

היא מגדירה את עצמה כביסקסואלית או כפאנסקסואלית, ומנהלת אורח חיים טבעוני.

## קישורים חיצוניים
* 

## הערות שוליים

קטגוריה:מהנדסות בריטיות
קטגוריה:להט"בים בריטים
קטגוריה:להט"ביות בריטיות
קטגוריה:קווייקרים
קטגוריה:ביסקסואליות בריטיות
קטגוריה:פאנסקסואליות בריטיות
קטגוריה:חברי הפרלמנט של הממלכה המאוחדת (מאז 2024)
קטגוריה:בריטיות שנולדו ב-1985
קטגוריה:בריטים שנולדו ב-1985
Crossy Road

**Crossy Road** הוא משחק וידאו שפותח ופורסם על ידי חברת פיתוח משחקי הווידאו האוסטרלית Hipster Whale ויצא לשווקים לראשונה ב-20 בנובמבר 2014 עבור הפלטפורמות iOS ואנדרואיד. בעקבות הפופולריות של המשחק הוא יצא לאורך השנים גם למספר פלטפורמות אחרות, כולל Windows Phone, ו-Amazon Fire TV. בנוסף, המשחק מתעדכן באופן תדיר עם דמויות חדשות ושלבים חדשים, על מנת לשמור על עניין במשחק עבור השחקנים.

## משחקיות
מטרת המשחק היא לסייע לדמות לחצות כמות אינסופית של כבישים סואנים, פסי רכבת ונהרות מבלי להיפגע, או ליפול למים. בנוסף השחקן צריך גם לאסוף מטבעות הפזורים ברחבי השלבים השונים ואשר באמצעות ניתן לקבל גישה לדמויות חדשות.

בגרסת הנייד המקורית הדמות מתקדמת על ידי קפיצות קדימה, אחורה או לצדדים.

## דמויות
המשחק כולל מגוון רחב של דמויות, כל אחת עם המראה הייחודי שלה ולחלק מהדמויות יש גם אפקטים קוליים ייחודיים.

דמות ברירת המחדל היא תרנגולת אשר נדרשת לחצות שורה של כבישים סואנים, נהרות ופסי רכבת. ניתן גם לבחור לשחק במקום זאת באחת ממאות דמויות אחרות, ועולם המשחק והמכשולים השונים משתנים בהתאם לדמות אותה בוחרים. לדוגמה, כאשר בוחרים לשחק בדמות האסטרונאוט עולם המשחק הוא בחלל והמכשולים כוללים בין היתר אסטרואידים.

גרסת האנדרואיד של המשחק כוללת גם את הדמות "Android Robot" אשר מבוססת על הלוגו של מערכת ההפעלה אנדרואיד.

## ראו גם
* Frogger
* למה התרנגולת חצתה את הכביש?

## קישורים חיצוניים
* 
* 

קטגוריה:משחקי מובייל
קטגוריה:משחקי Windows
קטגוריה:משחקי פעולה ממוחשבים
קטגוריה:משחקי וידאו משנת 2014
קטגוריה:משחקי וידאו שפותחו באוסטרליה
קטגוריה:משחקי iOS
קטגוריה:משחקי אנדרואיד
קטגוריה:משחקי ריצה אינסופית
מדחס בוכנה

**מדחס בוכנה** הוא מדחס שעובד על גל ארכובה עם בוכנות, הבוכנות נעות מעלה ומטה בצילינדר כאשר הבוכנה נעה פנימה, הגז נשאב פנימה דרך מסנן ואז שסתום הכניסה נסגר, הבוכנה חוזרת אל מקומה הקודם ובכך מקטינה את חלל השאיבה, הגז נדחס ומשוחרר דרך שסתום היציאה, הגז הדחוס יוצא לקו גז דחוס, למשל להפעלת כלים שעובדים על אוויר דחוס. מדחסי בוכנה לשימוש ביתי ובתי מלאכה, מונעים בדרך כלל חשמלית, בתעשייה מצויים גם מדחסי בוכנה המונעים על ידי מנועי בעירה פנימית.

מדחסי בוכנה משמשים בעיקר בתחומי היישום הבאים
*כלי אוויר דחוס בבתי מלאכה (מברגה פנאומטית, אקדח מסמרים, מהדקים)
*ביתי: ניפוח מזרני אוויר, צמיגים
*מקררים ביתיים

## קישורים חיצוניים

## הערות שוליים

קטגוריה:מכונות
סמיון קוקס

**סמיון קוקס**  (ברוסית: **Семён Григорьевич Кукес** ; נולד ב-5 בדצמבר 1946) הוא מומחה לנפט ואיש עסקים יהודי סובייטי - אמריקאי - רוסי. 

## קורות חיים
סמיון קוקס נולד בשנת 1946 בלנינגרד למשפחה יהודית. אביו היה מהנדס. לסמיון היה אח ולדימיר ואחות מינה. 

לאחר סיום בית ספר קוקס החל ללמוד כימיה במכון לכימיה וטכנולוגיה במוסקבה אותו סיים בסוף שנות ה-60 של המאה ה-20. הוא החל לעבוד בתעשיית הנפט הסובייטית ובתקופה זו קיבל פטנט ראשון על המצאתו. הוא המשיך ללימודי תואר שלישי במכון של אקדמיה למדעים של ברית המועצות וסיים את עבודת התואר בשנת 1973.

בשנת 1977 קוקס קיבל אישור לעזוב את ברית המועצות, הגיע לארצות הברית והחל ללמד באוניברסיטת רייס. בהמשך הוא עבר לתחום תעשיית נפט ועבד במספר חברות.

בשנת 1995 קוקס חזר לרוסיה והיה מנהל בכיר של סניף מקומי של חברת Amoco אמריקאית. בשנים 1996–1998 הוא היה סגן נשיא של יוקוס. משנת 1998 ועד ליוני 2003 הוא היה נשיא שחברת נפט TNK-BP הרוסית שהייתה השלישית במדינה בהפקת נפט. בנובמבר 2003, לאחר מעצרו של מיכאיל חודורקובסקי במשך כשנה הוא היה נשיא "יוקוס".

לאחר כ-20 שנים בעסקי נפט ברוסיה קוקס חזר לארצות הברית. הוא יועץ של חברות שונות בתחום הפקה ועיבוד של נפט. בנוסף לכך הוא השקיע בתחומים אחרים למשל בייצור תרופות.

בתחום התמחותו הוא פרסם כ-60 מאמרים מדעיים, כתב מספר ספרים ובעלותו 130 פטנטים.

בשנת 2016 קוקס תרם למערכת הבחירות של דונלד טראמפ. בשנת 2017 הוא עבר חקירה של רוברט מולר בהקשר לקשריו עם ויקטור וקסלברג.

## קישורים חיצוניים
* ביוגרפיה  
* ביוגרפיה 

## הערות שוליים

קטגוריה:מהנדסים יהודים רוסים
קטגוריה:ממציאים יהודים רוסים
קטגוריה:מהנדסים יהודים אמריקאים
קטגוריה:ממציאים יהודים אמריקאים
קטגוריה:אנשי עסקים יהודים אמריקאים
קטגוריה:יהודים שהיגרו מברית המועצות לארצות הברית
קטגוריה:ילידי 1946
ג'ו קלוסק

**ג'ו קלוסק** (באנגלית: **Joe Klocek**; נולד ב-24 ביוני 1995) הוא שחקן אוסטרלי.

## ביוגרפיה
קלוסק נולד וגדל בשכונת צ'אפל היל (אנ') בבריזבן, אוסטרליה, בנם של רולי וג'ודי קלוסק. קלוצ'ק ואחיו הגדול נולדו שניהם עם מחלת כבד גנטית פּרוֹגרֵסִיבִית. קלוצ'ק עבר השתלת כבד ב-2005, בגיל 10. קלוצ'ק למד בבית ספר התיכון קנמור (אנ'), שם למד דרמה. מאוחר יותר הוא הצטרף לתוכנית אנסמבל הנוער של תיאטרון קווינסלנד (אנ').

## קריירה
בשנת 2010 קיבל את תפקידו הראשון בסרט הקצר "Best Day" בבימויה של שיבה נאסב, שבו גילם את ג'ונתן. 

בשנת 2016 שיחק בתפקיד ראשי בסדרת הטלוויזיה "*Nowhere Boys"*. בשנת 2017 שיחק קלוסק בתפקיד אורח בתור אוון לואיס באופרת הסבון האוסטרלית "שכנים שכנים".  הוא חזר לשחק שוב בסדרה בתור ביירון סטון בשנת 2022. 

בשנת 2020 שיחק בסרט "הבצורת".

קלוסק הופיע בסדרות טלוויזיה רבות בהן "*Barracuda"*, "קבלו אותי" ו"גליץ'". הוא הופיע גם בסרטים "שודדי הקאריביים: נקמתו של סלזאר" משנת 2017 ו"ילדי התירס" (אנ') מ-2020.

בשנת 2024 פורסם כי לוהק לתפקיד בסדרת הטלוויזיה *Invisible Boys.* באותה שנה שיחק במיני סדרה "טריטוריה" (אנ') בנטפליקס.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1995
ולדימיר קוקס

**ולדימיר קוקס** (ברוסית: **Владимир Григорьевич Кукес**; 8 בספטמבר 1934, לנינגרד – 5 בפברואר 2024, מוסקבה) היה מומחה לפרמקולוגיה סובייטי-רוסי ממוצא יהודי.

## קורות חיים
ולדימיר קוקס נולד בשנת 1934 בלנינגרד למשפחה יהודית. אביו היה מהנדס. לוולדימיר היה אח סמיון קוקס ואחות מינה. לאחר התקרבות קרבות מלחמת העולם השנייה לעיר המשפחה פונתה לאזור סברדלובסק.

לאחר סיום בית ספר קוקס החל ללמוד רפואה באוניברסיטת סצ'נוב אותה סיים בשנת 1957. הוא נשלח לעבודה למגדן והיה רופא בבית חולים אזורי.

בשנת 1961 קוקס חזר למוסקבה והחל לימודי תואר שלישי אותם סיים בשנת 1964. לאחר סיום עבודת התואר הוא החל ללמד באוניברסיטה.

בהדרגה קוקס עבר מתחום רפואה לפרמקולוגיה תוך התמחות בפרמקולוגיה קלינית. בשנת 1970 הוא סיים עבודת פוסט-דוקטורט. בשנת 1974 הוא מונה לפרופסור.

בשנת 1980 קוקס היה חלק של צוות שקיבל פרס ברית המועצות. הוא היה חבר באקדמיה למדעי הרפואה משנת 1999 וחבר בפועל באקדמיה רוסית למדעים.

קוקס כתב מספר ספרי לימוד בתחום רפואה פנימית ופרמקולוגיה. ספרו "פרמקולוגיה קלינית" עבר 6 מהדורות. בהדרכתו הוכנו 113 עבודות תואר שלישי ו-25 עבודות פוסט-דוקטורט.

קוקס היה חבר מערכת של כתבי עת בתחום התמחותו.

על פעילותו לקוקס הוענקו מספר פרסים ועיטורים.

קוקס נפטר במוסקבה בשנת 2024.

## קישורים חיצוניים
* ביוגרפיה, באתר cyberleninka.ru 

קטגוריה:מדענים יהודים סובייטים
קטגוריה:רופאים יהודים רוסים
קטגוריה:פרמקולוגים יהודים
קטגוריה:מחברי ספרי לימוד
קטגוריה:יהודים חברי האקדמיה הרוסית למדעים
קטגוריה:רוסים שנולדו ב-1934
קטגוריה:רוסים שנפטרו ב-2024
מארק קורצר

**מארק קורצר** (ברוסית: **Марк Аркадьевич Курцер**; נולד ב-30 ביוני 1957) הוא רופא ואיש עסקים יהודי סובייטי - רוסי, מתמחה בגינקולוגיה ומיילדות.

## קורות חיים
מארק קורצר נולד בשנת 1957 במוסקבה למשפחה יהודית. אביו היה מהנדס וגם אמו לא עסקה ברפואה.

לאחר סיום בית ספר בשנת 1974 קורצר החל ללמוד רפואה באוניברסיטה רוסית לאומית לחקר מדעי הרפואה אותה סיים בשנת 1982. הוא המשיך ללימודי תואר שלישי. בשנת 2001 הוא סיים פוסט-דוקטורט ובשנת 2003 מונה לפרופסור. בשנת 2017 הוא מונה לראש קתדרה.

בשנת 2011 קורצר התקבל כחבר בהתכתבות באקדמיה רוסית למדעים ובשנת 2016 קודם לחבר בפועל.

קורצר כתב מספר ספרים וספרי לימוד בתחום התמחותו. הוא פרסם מעל ל-200 מאמרים בכתבי עת מקצועיים.

עד לשנת 2013 קורצר כיהן בתפקיד בכיר במערכת הבריאות העירונית והיה "רופא-מיילד ראשי" של העיר.

בשנת 2001 קורצר החל להקים רשת מרפאות "העם והילד". בשנת 2006 הוא לראשונה ברוסיה פתח בית יולדות פרטי. בשנת 2017 הרשת כללה 39 מרכזים ב-24 ערים. עלות לידה במרכזי הרשת היא עד פי 10 יותר יקרה מלידה במוסד ממשלתי. לאור רמת טיפול הביקוש הוא גבוה. הונו של קורצר הוערך בכ-550 מיליון דולר.

על פעילותו בתחום הרפואה לקורצר הוענק עיטור ההצטיינות למען המולדת (3 פעמים), עיטורים ופרסים נוספים.

בשנת 2021 הוענק לקורצר פרס של פדרציית הקהילות היהודיות של רוסיה.

## קישורים חיצוניים
* 

* ביוגרפיה 
* ביוגרפיה 

## הערות שוליים

קטגוריה:מדענים יהודים סובייטים
קטגוריה:רופאים יהודים רוסים
קטגוריה:אנשי עסקים יהודים רוסים
קטגוריה:מעוטרי עיטור ההצטיינות למען המולדת
קטגוריה:יהודים חברי האקדמיה הרוסית למדעים
קטגוריה:רוסים שנולדו ב-1957
קטגוריה:רוסים שנפטרו ב-2024
סיירוס כריסטי

**סיירוס סילבסטר פרדריק כריסטי** (באנגלית: **Cyrus Sylvester Frederick Christie**; נולד ב-30 בספטמבר 1992 בקובנטרי שבאנגליה) הוא כדורגלן אירי המשחק בעמדת המגן הימני בבולטון וונדררס ובנבחרת אירלנד.

## קריירת מועדונים
כריסטי גדל במחלקת הנוער של קובנטרי סיטי. הוא הושאל לנאניטון טאון ולהינקלי יונייטד מהנשיונל ליג צפון, ולאחר מכן שב לקובנטרי סיטי ושיחק עמה בפוטבול ליג צ'מפיונשיפ ובפוטבול ליג הראשונה. בהמשך שיחק בדרבי קאונטי ובמידלסברו במסגרת הפוטבול ליג צ'מפיונשיפ.

ב-31 בינואר 2018 חתם בפולהאם מהפוטבול ליג צ'מפיונשיפ. הוא ערך שש הופעות ליגה במדי הקבוצה עד לתום עונת , בסופה העפילה פולהאם לפרמייר ליג. ב-11 באוגוסט ערך את הופעת הבכורה שלו בפרמייר ליג, בהפסד 0–2 לקריסטל פאלאס במסגרת המחזור הראשון לעונת 2018/2019. בתום העונה שבה פולהאם לפוטבול ליג צ'מפיונשיפ. בסך הכול ערך כריסטי 61 הופעות ליגה במדי המועדון במסגרת הפרמייר ליג והפוטבול ליג צ'מפיונשיפ, בהן הבקיע שער אחד.

בעונת 2020/2021 הושאל כריסטי לנוטינגהאם פורסט מהפוטבול ליג צ'מפיונשיפ, במדיה ערך 44 הופעות ליגה, ובחצי השני של עונת 2021/2022 הושאל לסוונסי סיטי מהפוטבול ליג צ'מפיונשיפ, במדיה ערך 23 הופעות ליגה והבקיע שלושה שערים.

ב-26 באוגוסט 2022 חתם בהאל סיטי מהפוטבול ליג צ'מפיונשיפ. הוא ערך 65 הופעות ליגה במדי המועדון, בהן הבקיע שלושה שערים, וב-19 במאי 2024 הודיע המועדון כי כריסטי יעזוב את המועדון בקיץ, עם תום חוזהו.

ב-1 בנובמבר 2024 חתם בסוונסי סיטי. ב-1 בספטמבר 2025 חתם בבולטון וונדררס מהפוטבול ליג הראשונה.

## קריירה בינלאומית
כריסטי נולד באנגליה, והיה רשאי לייצג את אירלנד בזירה הבינלאומית בשל מוצאה האירי של סבתו מדבלין. באוקטובר 2014, לאחר שהתרשם מביצועיו של כריסטי במדי דרבי קאונטי בתחילת עונת  בפוטבול ליג צ'מפיונשיפ, ביקש ממנו מאמן נבחרת אירלנד מרטין אוניל לשחק עבור הנבחרת. ב-10 בנובמבר זומן כריסטי לראשונה לסגל נבחרת אירלנד, לקראת משחק מוקדמות יורו 2016 נגד נבחרת סקוטלנד ומשחק ידידות נגד נבחרת ארצות הברית.

ב-18 בנובמבר ערך את הופעת הבכורה שלו בנבחרת, בניצחון 1–4 על נבחרת ארצות הברית באצטדיון אביבה. ב-4 בספטמבר 2015, בהופעתו השנייה בנבחרת, בניצחון 0–4 על נבחרת גיברלטר במסגרת מוקדמות יורו 2016, הבקיע כריסטי את שער הבכורה שלו בנבחרת.

כריסטי נכלל בסגל נבחרת אירלנד לטורניר יורו 2016, אך לא שיחק בטורניר.

## קישורים חיצוניים

## הערות שוליים

קטגוריה:כדורגלנים אירים
קטגוריה:מגני כדורגל אירים
קטגוריה:כדורגלני קובנטרי סיטי
קטגוריה:כדורגלני דרבי קאונטי
קטגוריה:כדורגלני מידלסברו
קטגוריה:כדורגלני פולהאם
קטגוריה:כדורגלני נוטינגהאם פורסט
קטגוריה:כדורגלני סוונזי סיטי
קטגוריה:כדורגלני האל סיטי
קטגוריה:כדורגלני בולטון וונדררס
קטגוריה:כדורגלני נבחרת אירלנד
קטגוריה:כדורגלני יורו 2016
קטגוריה:אירים שנולדו ב-1992
חתום בנשיקה (סרט, 1997)

**חתום בנשיקה** (באנגלית: **Kiss the Girls **) הוא מותחן פסיכולוגי משנת 1997 בבימויו של גארי פדלר, עם מורגן פרימן ואשלי ג'אד בתפקידים הראשיים.

העלילה היא על מרדף מותח אחר שני רוצחים סדרתים של נשים צעירות.

התסריט מבוסס על רב מכר בשם זה מאת ג'יימס פטרסון.

ב-2001 יצא סרט ההמשך שעת העכביש.

## תקציר העלילה
אלכס קרוס (מורגן פרימן) הוא חוקר משטרתי ותיק ובעל תואר בפסיכולוגיה משפטית בוושינגטון די. סי.. אחייניתו נעמי (ג'ינה רבנה) שגרה בדרהאם (קרוליינה הצפונית) נעלמה והוא יוצא לשם למרות שזה מחוץ לתחום השיפוט שלו.

הוא מתקבל שם ברגשות מעורבות ונרמז לו שלא ייתערב מדי בענייני המשטרה שם. נצמד אליו החוקר ניק רסקין (קרי אלווס) שמסביר לו כי יש מספר נשים שנעלמו וכמה מהן נרצחו על ידי חוטף/רוצח אלמוני שמכנה את עצמו בשם "קזנובה".

ד"ר קייט מקטירנן (אשלי ג'אד) היא כירוגית בעלת שם בדרהם ומצטיינת גם באיגרוף. היא נחטפת בלילה ומובאית למרתף ביער שם היא מסוממת על ידי חוטף עטוי מסכה שמצווה עליה להישמע לרצונותיו אחרת תירצח. היא מצליחה להשתחרר מכבליה, בורחת ליער כשהוא רדף אחריה, קופצת לנהר עמוק וניצלת על ידי דייגים.

קרוס מנסה לחקור אותה אך היא שקועה. הוא מוצא שהוזרק לה חומר בשם "סיסטול" והיא עוברת טיפול ומתעוררת. היא מוסרת ששמעה במרתף קולות של בחורות חטופות ובהן נעמי. היא מגלה שהחוטף עוטה מסכה ומתנשק עם החטופות.

קרוס עובר על רשימת צרכני "סיסטול" ונגלה שרופא פלסטיקאי בשם ויליאם רודולף (טוני גולדווין) מלוס אנג'לס צרך כמויות גדולות של סיסטול למרות שהסם מאושר לחולים אונקולוגים בלבד. הוא טס ללוס אנג'לס בלווית קייט ופוגש שם את נציגי המשטרה ואת בן דודו השוטר ג'ון סאמפסון (ביל נאו). הם עוקבים אחרי רודולף כשהוא מפתה צעירה בבר, מביא אותה לביתו וקושר אותה. הם מתפרצים לשם אך הוא פותח עליהם בירי, הורג את אחד השוטרים, פוצע את קרוס ומצליח להימלט.

קרוס חוזר ליער ובעזרת סת' סמואל- (ריצ'רד ג'ונס) חבר של נעמי-הוא מצמצם את אזור החיפוש. רודולף מגיע למרתף בו כלואות הבחורות כדי להתעמת עם שותפו "קזנובה". "קזנובה" יורה לעברו וקול היריה מזעיק את קרוס שנמצא בסביבה. הוא פורץ למרתף, הורג את רודולף ומשחרר את החטופות אבל "קזנובה" נעלם.

קייט מזמינה את קרוס לביתה לארוחה. בינתיים מגיע אליה הבלש רסקין ל"ביקור ידידותי". קרוס משווה בביתו את כתב היד של "קזנובה" לזה של רסקין ומתגלה שהוא זהה. כאשר היא אינה עונה לו בטלפון (שרסקין ניתק) הוא ממהר לשם. בינתיים רסקין מגלה לה מי הוא ומנסה לרצוח אותה אך היא מתנגדת ומתפתח ביניהם מאבק אלים ביותר. לבסוף הוא קושר אותה. קרוס מגיע ברגע האחרון ורסקין שולף מצית ומאיים לפוצץ את הבית שבו יש גז דולף אבל קרוס מצליח להטעות ולהרוג אותו ברגע האחרון.

## צוות השחקנים

## קישורים חיצוניים

*קדימון לחתום בנשיקה, באתר יוטיוב
*קייט במסיבת עיתונאים בבית החולים, באתר יוטיוב
*חתום בנשיקה, באתר וואלה

קטגוריה:סרטי 1997
קטגוריה:סרטי פרמאונט
קטגוריה:סרטי פשע אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים המבוססים על רומנים אמריקאים
Softcore

"**Softcore**" הוא שיר של הלהקה האלטרנטיבית האמריקאית הנייברהוד מתוך אלבום האולפן השלישי שלה, *The Neighbourhood*. הוא נכתב ב-2017 על ידי חברי הלהקה ג'סי רת'רפורד, ברנדון פריד, ג'רמיה פרידמן, זכרי אבלס, מייקל מרגוט ולארס סטאלפורס והופק על ידי סטאלפורס גם כן.

אף על פי שמעולם לא פורסם כסינגל, השיר זכה לביקורות חיוביות ממבקרי מוזיקה, והצליח להיכנס למצעדים שונים ברחבי העולם לאחר שזכה לעדנה מחודשת בשנת 2022 – הוא דורג במקום השישים-וחמישה בבילבורד גלובל 200 והפך ללהיט רדום, ולאחד מהשירים הפופולריים ביותר של הלהקה, לצד "Sweater Weather" ו-"Daddy Issues". הוא הצליח ל-40 העליונים בפינלנד, יוון, צ'כיה, סלובקיה, נורווגיה, אוסטריה ושווייץ. הוא קיבל את תואר הפלטינה על ידי איגוד תעשיית ההקלטות האמריקאי ו-IFPI Greece, תואר הזהב על ידי איגוד תעשיית ההקלטות הגרמני ואיגוד תעשיית ההקלטות האיטלקי, ותואר הכסף על ידי איגוד תעשיית ההקלטות הבריטי.

השיר נכלל באלבום האוסף  של מגזין *Bravo*, שיצא ב-11 בפברואר 2022.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי הנייברהוד
קטגוריה:שירים באנגלית
קטגוריה:שירי אלקטרופופ
The Grants

"**The Grants**" הוא שיר שנכתב על ידי לנה דל ריי ומייק הרמוסה, והוקלט על ידי דל ריי עבור אלבום האולפן התשיעי שלה,  (2023). דל ריי שימשה כאחד ממפיקי השיר, יחד עם דרו אריקסון וזאק דאוס. הוא יצא לאור בהוצאת חברות התקליטים אינטרסקופ רקורדס ופולידור רקורדס ב-14 במרץ 2023 כסינגל השלישי מהאלבום. השיר בוצע לראשונה ב-BBC Radio 1 Future Sounds עם קלרה אמפו בתור "השיר החם ביותר של רדיו 1".

## רקע
ב-7 בדצמבר 2022, הזמרת-יוצרת האמריקאית לנה דל ריי אמרה שאלבום האולפן התשיעי שלה, *[[Did You Know That There's a Tunnel Under Ocean Blvd]]*, אמור לצאת בתחילת 2023. בהמשך, הודיעה על אפשרות להזמנה מראש של האלבום תוך פרסום שיר הנושא מתוכו, "Did You Know That There's a Tunnel Under Ocean Blvd".

דל ריי שיתפה את עטיפת האלבום ורשימת השירים בחודש העוקב. מלבד שיר הנושא. "A&W" נבחר לצאת בתור הסינגל הבא מהאלבום, ב-14 בפברואר 2023, ו-"The Grants" היה הסינגל הראשון שיצא בפורמט של סינגל שיווקי. דל ריי הוציא אותו ב-14 במרץ.

## מוזיקה ומילים
"The Grants" נכתב על ידי דל ריי לצד מייק הרמוסה. הוא תואר כשיר גוספל הבנוי סביב אקורדים קלילים לפסנתר וקולות רקע הרמוניים. מלודי פרי, פטי הווארד ושיקנה ג'ונס מספקות את קולות הרקע; כולן השתתפו ב-, סרט תיעודי משנת 2013 שהתמקד בחייהם של זמרי רקע. השיר מתחיל בניסיונותיהן לשיר את הפזמון, עם הוראה כלשהי בקרב אחת מהן: "עוד פעם, את מוכנה?".

ב-"The Grants", דל ריי משתמשת בדימויים דתיים כדי לפנות אל מאהב או בן משפחה שעלולים להיעלם מחייה בקרוב ואומרת שתמיד תזכור את הזיכרונות שלה מהם. דל ריי דיברה על כך בריאיון למגזין בילבורד והצהירה שחלק גדול מהאלבום שלה סובב סביב ענייני המשפחה שלה; "The Grants" נגזר משם משפחתה המקורי של דל ריי, ששמה האמיתי הוא אליזבת גרנט. הוא מתייחס לדודה שנפטר במהלך טיפוס להרי הרוקי בשורות "Like 'Rocky Mountain High' / The way John Denver sings". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-38 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
Watercolor Eyes

"**Watercolor Eyes**" (בעברית: "**עיניים בצבעי מים**") הוא שיר שהוקלט על ידי הזמרת-יוצרת האמריקאית לנה דל ריי.

הוא יצא לאור ב-21 בינואר 2022, בהוצאת חברת התקליטים פולידור רקורדס, ונכלל בפסקול של העונה השנייה של סדרת הטלוויזיה "אופוריה" – הוא פורסם כסינגל באותו התאריך. דל ריי כתבה את השיר עם נאסרי אטווה והוא הופק על ידי דרו אריקסון.

## רקע וכתיבה
השיר נכתב והוקלט בשנת 2021 על ידי דל ריי ונאסרי אטווה, והופק על ידי דרו אריקסון. במקור, היה צריך להיכלל באלבום האולפן השמיני שלה, *[[Blue Banisters]]*. ב-10 בינואר 2022, נחשף ששיר של דל ריי יוצג בסדרת הטלוויזיה "אופוריה" בטוויטר. בהמשך לכך, פורסמה העטיפה הרשמית של הפסקול בו נכלל.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-120 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים מסדרות טלוויזיה
קטגוריה:סינגלים בהוצאת פולידור רקורדס
בדיקת אוטופלואורסצנציה של קרקעית העין

**בדיקת [[אוטופלואורסצנציה]] של קרקעית העין** (באנגלית: (**FAP**) **Fundus Autofluorescence Photography**) היא בדיקת עיניים לא פולשנית המאפשרת מיפוי טופוגרפי של התפלגות  בשכבת תאי אפיתל פיגמנט הרשתית כמו גם של פלואורפורים אחרים שעלולים להתרחש במחלות רשתית ובחלל התת-עצבי. הבדיקה כוללת צילום של פנים העין במצלמה מיוחדת תוך שימוש באורכי גל ספציפיים של אור.

## היסטוריה
הבדיקה בוצעה לראשונה בשנת 1995 על ידי פרופ' דלורי מאוניברסיטת הרווארד בעזרת ספקטרופוטומטר. הבדיקה חשפה את המאפיינים האוטופלואורסצנטיים הפנימיים של הרשתית האנושית. התקדמות טכנולוגית אפשרה פיתוח של מספר מכשירי FAF זמינים מסחרית בעלי טכניקות אבחון שונות כגון אופטלמוסקופ לייזר סריקה קונפוקלית, אולטרה- אופטלמוסקופ לייזר סריקה קונפוקלית רחב שדה, הדמיית קרקעית העין, מצלמת קרקעית העין ו.

## אבחון
הבדיקה משמשת בין היתר לאבחון של ניוון מקולרי תלוי גיל.

## הערות שוליים

קטגוריה:רפואת עיניים
ז'אק פרייטג

**ז'אק פרייטג** (באנגלית: **Jacques Freitag**; 11 ביוני 1982 – 1 ביולי 2024) היה אתלט דרום אפריקאי, אלוף עולם (פריז 2003) בקפיצה לגובה.

## ביוגרפיה
אמו של פרייטג, הנדרינה פיטרס, הייתה אלופת דרום אפריקה בקפיצה לגובה בשנת 1973, ושיאה האישי הוא 1.74 מטר.

### 1999
#### אלוף עולם עד גיל 18
באליפות העולם עד גיל 18 שנערכה בבידגושץ' שבפולין ביולי זכה במדליית זהב בקפיצה לגובה בתוצאה של 2.16 מטר.

במשחקי כל-אפריקה שנערכו בספטמבר ביוהנסבורג שבדרום אפריקה סיים במקום רביעי בקפיצה לגובה בתוצאה של 2.20 מטר.

### 2000
#### אלוף עולם עד גיל 20
באליפות העולם עד גיל 20 שנערכה בסנטיאגו דה צ'ילה שבצ'ילה באוקטובר זכה במדליית זהב בקפיצה לגובה בתוצאה של 2.24 מטר.

### 2001
באליפות העולם שנערכה באדמונטון שבאלברטה, קנדה, סיים במקום 23 בקפיצה לגובה בתוצאה של 2.15 מטר.

### 2003
#### אלוף עולם
באליפות העולם שנערכה בפריז שבצרפת באוגוסט זכה במדליית זהב בקפיצה לגובה בתוצאה של 2.35 מטר, לפני סטפן הולם משוודיה (2.32 מטר) ומארק בוזוול מקנדה (2.32 מטר).

### 2004
באולימיפאדת אתונה שנערכה באוגוסט סיים במקום 20 בקפיצה לגובה בתוצאה של 2.20 מטר.

### 2005
באליפות העולם שנערכה בהלסינקי שבפינלנד באוגוסט סיים במקום 18 בקפיצה לגובה בתוצאה של 2.20 מטר.

### מותו
ביוני 2024 נעלם אחרי שביקר את אמו. כשבועיים אחר כך, ב-2 ביולי, נמצאה גופתו הירויה. מקרה המוות שלו נחקר כרצח.

## שיאים אישיים
### אצטדיון
* קפיצה לגובה: 2.38 מטר (2005), **שיא דרום אפריקה**

### אולם
* קפיצה לגובה: 2.28 מטר (2005), **שיא דרום אפריקה**

## קישורים חיצוניים

## הערות שוליים

קטגוריה:קופצים לגובה
קטגוריה:אתלטים דרום אפריקאים
קטגוריה:אתלטים באולימפיאדת אתונה (2004)
קטגוריה:אלופי עולם באתלטיקה
קטגוריה:קורבנות רצח
קטגוריה:בוגרי אוניברסיטת פרטוריה
קטגוריה:דרום אפריקאים שנולדו ב-1982
קטגוריה:דרום אפריקאים שנפטרו ב-2024